ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

 privind aprobarea Planului anual de acţiuni sau lucrări de interes local 

Văzând referatul înregistrat sub nr.744/13.01.2021 prin care primarul oraşului Boldeşti-Scăeni propune aprobarea Planului anual de acţiuni sau lucrări de interes local, precum şi raportul de specialitate întocmit de compartimentul de resort, înregistrat sub nr. 746/13.01.2021;

Ţinând seama de dispoziţiile art. 6, alin. (7) din Legea nr. 416/2001, privind venitul minim garantat, cu modificările şi completările ulterioare;


Ţinând cont de avizul secretarului general înregistrat sub nr.747/13.01.2021;


În baza avizului comisiei de specialitate nr. 2 – administrarea domeniului public şi privat, gestionarea serviciilor de interes local;

În temeiul dispoziţiilor art. 129 alin. (14), ale art. 139 alin. (1) şi alin. (3) lit. „e” şi ale art. 196 alin. (1) lit. „a” din OUG nr. 57/2019 privind Codul administrativ,

 
Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă Planul anual de acţiuni sau lucrări de interes local, conform anexei care face parte integrantă din prezenta hotărâre.
Art.2. Planul anual de acţiuni sau lucrări de interes local va fi adus la cunoştinţă publică prin afişare.
Art.3. Primarul oraşului Boldeşti-Scăeni, prin compartimentele de specialitate, va duce la îndeplinire prezenta hotărâre.

           PREŞEDINTE DE ŞEDINŢĂ,                                        

    TĂNĂSESCU  STELIAN HORAŢIU
CONTRASEMNEAZĂ
                                                                                SECRETAR GENERAL,
                                                                              TUDOR FLORINA-NELI
Boldeşti-Scăeni, 20.01.2021
Nr.  3                                                                                                                                                                                                                         

R O M A N I A

JUDEŢUL  PRAHOVA

ORAŞUL BOLDEŞTI - SCĂENI        

CONSILIUL  LOCAL
Nr. 747/13.01.2021
A  V  I  Z

===========
- asupra proiectului de hotărâre privind aprobarea Planului anual de acţiuni sau lucrări de interes local

Subsemnata Tudor Florina-Neli, secretar general al oraşului Boldeşti-Scăeni, analizând proiectul de hotărâre privind aprobarea Planului anual de acţiuni sau lucrări de interes local, am constatat următoarele:

Potrivit prevederilor art. 6 alin. 7 din Legea nr. 416/2001 privind venitul minim garantat, cu modificările şi completările ulterioare,  Planul anual de acţiuni sau lucrări de interes local se aprobă prin hotărâre a consiliului local.
Faţă de cele de mai sus şi în conformitate cu prevederile art. 243, alin (1)  lit.”a” din OUG nr. 57/2019 privind Codul administrativ, avizez favorabil acest proiect.
 S E C R E T A R  G E N E R A L ,

TUDOR FLORINA-NELI
Nr.744/13.01.2021
REFERAT


Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local „Proiectul de Hotărâre privind aprobarea Planului anual de acţiuni sau lucrări de interes local”.

În baza OUG nr. 57/2019 privind Codul administrativ şi a Legii nr. 416/2001, privind venitul minim garantat, cu modificările şi completările ulterioare, vă prezint următoarele:

- Pentru sumele acordate ca ajutor social, conform prevederilor Legii nr. 416/2001, privind venitul minim garantat, cu modificările şi completările ulterioare, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii;


- Primarii au obligaţia să întocmească un plan de acţiuni sau de lucrări de interes local pentru repartizarea orelor de muncă prevăzute, să ţină evidenţa efectuării acestor ore şi să asigure instructajul privind normele de tehnică a securităţii muncii pentru toate persoanele care prestează acţiuni ori lucrări de interes local;


- Planul de acţiuni sau de lucrări de interes local se aprobă anual prin hotărâre a consiliului local;

- Primarul are obligaţia să afişeze planul de acţiuni sau de lucrări de interes local, lista cuprinzând beneficiarii de ajutor social, precum şi persoanele care urmează să efectueze acţiuni sau lucrări de interes local. Documentele se transmit agenţiilor pentru prestaţii sociale judeţene, respectiv a municipiului Bucureşti, în luna următoare aprobării acestora prin hotărâre a consiliului local;


- Lista cuprinzând beneficiarii de ajutor social, precum şi persoanele care urmează să efectueze acţiuni sau lucrări de interes local se întocmeşte şi se stabileşte lunar de către compartimentul asistenţă socială din cadrul aparatului de specialitate al primarului;


Faţă de cele mai sus prezentate  propun aprobarea Planului anual de acţiuni sau lucrări de interes local, aşa cum este prezentat în anexă.


În speranţa aprobării, vă mulţumesc anticipat!

PRIMAR
BUCUROIU CONSTANTIN
Consiliului Local al Oraşului Boldeşti-Scăeni

